Ioan C. Toma

Ioan C. Toma (født 12. desember 1953 i Brașov, Romania) er en rumensk-født tysk teaterregissør.

Toma, som er sønn av forfatteren Bettina Schuller, studerte fra 1972 til 1976 skuespillkunst ved Ion Luca Caragiale-film- og teaterhøyskolen i București. Deretter studerte han noen semester teaterregi.

I 1976 utvandret hans familie til Vest-Tyskland. 

Han startet sin karriere i Stadttheater Bern. I begynnelsen hadde han flere oppgaver: skuespiller, regiassistent, dramaturg og regissør. I 1981 gikk han til Statdtheater Essen, der han arbeidet til 1984. Samme år opprettet han i München Theater im Würfel.

I 1988 ble han ansatt som husregissør av Landstheater Linz. Der satt han i scene omtrent 20 teaterstykker. Mellom 1992 og 1995 var han oberspielleiter (ledende regissør) ved Stadttheater St. Gallen. 

Siden 1995 er Toma, som er kjent for sine uvanlige iscenesettinger, og som er ansett for å være en av de «mest interessante regissører i det tyske språkområdet», frilansregissør som har hatt oppdrag ved bl.a. Theater am Turm (Frankfurt am Main), Theater des Kindes Linz, Theater rechts der Isar München, Reithalle München, Stadttheater Klagenfurt, Gasteig München, Theater Gruppe 80 Wien, Schauspielhaus Salzburg, Tiroler Landestheater Innsbruck, Theater Phönix Linz, Stadttheater Landsberg, Theaterspiele Glyptothek, Sommerspiele Perchtoldsdorf.

 Arbeid som regissør (utvalg) 
 Die Orchesterprobe und andere Katastrophen av Karl-Heinz Hummel (München 2008)
 Faust etter Johann Wolfgang von Goethe (Perchtoldsdorfer 2007)
 Don Quijote etter Miguel de Cervantes Saavedra (Perchtoldsdorfer 2006)
 Ritter Unkenstein etter Karl Valentin (München  2002–2006)
 FAUST Collateral Damage etter Johann Wolfgang von Goethe (Linz 2005)
 König Ubu av Alfred Jarry (München 2005)
 Die Achse des Bösen etter Shakespeare (Linz 2004)
 Heinz & die Frauen av Heinz-Josef Braun (München 2004)
 Satyros etter Johann Wolfgang von Goethe (München 2003)
 Wer hat Angst vor Virginia Woolf? av Edward Albee (Linz 2003)
 Die Akte Sokrates, ukjent autor (Linz 2000)

 Referanser 

 Eksterne lenker 
 Kort biografi på Teater Phönix, Linz

Kategori:Tyske regissører
Kategori:Rumenske regissører
Kategori:Personer fra Brașov